**Zmluva o prenájme futbalového ihriska Tajov**

**Prenajímateľ:**

**Obec Tajov**

So sídlom: Tajov 79, 97634 Tajov

Zastúpená: Mgr. Janette Cimermanová – starostka obce Tajov

IČO: 00313882

DIČ: 2021103821

Bankové spojenie: Prima banka a.s.

IBAN: SK40 5600 0000 0012 2424 5001

/ ďalej len „Prenajímateľ“ /

**Nájomca:**

**MFK Dukla Banská Bystrica o.z.**

So sídlom: Mičinská cesta 35, 97401 Banská Bystrica

Zastúpená: Ján Roháč – predseda združenia

IČO: 00629260

DIČ: 2021125865

/ ďalej len „Nájomca“ /

sa dohodli na uzatvorení zmluvy o prenájme futbalového ihriska za týchto podmienok:

**Článok I**

**Predmet nájmu**

Prenajímateľ sa zaväzuje prenechať Nájomcovi do užívania futbalové ihrisko a šatňu aj so sprchami a WC v areáli futbalového klubu TJ Slovan Tajov.

**Článok II**

**Účel nájmu**

1) Prenajímateľ prenajíma Nájomcovi futbalové ihrisko za účelom organizácie tréningového procesu.

2) Nájomca sa zaväzuje, že bude prenajatý areál využívať v súlade s dohodnutým účelom. Porušenie tohto ustanovenia sa považuje za podstatné porušenie zmluvy a zakladá právo Prenajímateľa odstúpiť od zmluvy.

**Článok III**

**Práva a povinnosti prenajímateľa**

1) Prenajímateľ sa zaväzuje odovzdať Nájomcovi športový areál do užívania v stave spôsobilom na dohodnuté užívanie.

2) Prenajímateľ je oprávnený vykonávať kontroly, či ho Nájomca užíva dohodnutým spôsobom.

**Článok IV**

**Práva a povinnosti nájomcu**

1) Nájomca je povinný počínať si počas celej doby nájmu tak, aby nedochádzalo ku škodám na predmete nájmu. V prípade zavineného porušenia tejto povinnosti zodpovedá Nájomca za vzniknutú škodu.

2) Po skončení doby nájmu je Nájomca povinný vrátiť športový areál v stave, v akom bol prevzatý, s prihliadnutím na obvyklé opotrebovanie ihrísk a šatní ako aj ich zariadení.

3) Nájomca nie je oprávnený dať predmet nájmu do podnájmu tretej osobe bez predošlého písomného súhlasu prenajímateľa.

4) Nájomca sa zaväzuje udržiavať poriadok na ihriskách (striedačkách, tribúne) a v šatniach a správať sa v súlade s dobrými mravmi a zásadami slušného správania.

5) Nájomca je povinný bez zbytočného odkladu oznámiť Prenajímateľovi nutnosť vykonania opráv, ktoré má uskutočniť prenajímateľ. Prenajímateľ sa zaväzuje do 15 dní začať s uskutočňovaním potrebnej opravy. Ak tieto opravy napriek oznámeniu Nájomcu Prenajímateľ neobstará v primeranej lehote, je oprávnený vykonať ich Nájomca. Prenajímateľ je povinný Nájomcovi uhradiť takto vynaložené náklady.

**Článok V**

**Doba nájmu**

Táto zmluva sa uzatvára na dobu určitú **od** **22.06.2020 do 30.06.2021**.

Prenajímateľ a Nájomca sa dohodli, že futbalové ihrisko bude Nájomca využívať v nasledovných termínoch:

22.06.2020 - 31.10.2020 (3x týždenne utorok, streda, štvrtok )

12.04.2021 - 30.06.2021 (3x týždenne utorok, streda, štvrtok )

**Článok VI**

**Nájomné**

Zmluvné strany sa dohodli, že predmet nájmu bude od Prenajímateľa odovzdaný Nájomcovi nasledovne:

Tréningová jednotka 60 minút – 15,00 EUR ( včetne použitia šatne a sociálneho zariadenia )

**Článok VII**

**Skončenie nájmu**

1) Nájomný pomer zaniká vypovedaním nájomnej zmluvy jednej zo strán.

**Článok VIII.**

**Záverečné ustanovenia**

1) Zmena tejto zmluvy je možná len formou písomných dodatkov k nej. Dodatky sa podľa poradia číslujú a označia dátumom.

2) Táto zmluva nadobúda platnosť dňom jej podpisu oboma zmluvnými stranami a účinnosť od 22.06.2020

3) Táto zmluva je vyhotovená v dvoch rovnopisoch, jeden pre Nájomcu a jeden pre Prenajímateľa.

4) Zmluvné strany vyhlasujú, že si túto zmluvu prečítali, jej obsahu porozumeli a na znak súhlasu podpísali.

 V Tajove 22.06.2020 V Banskej Bystrici 22.06.2020

 Prenajímateľ Nájomca

 .............................................. .............................................

 Mgr. Janette Cimermanová Ján Roháč

 starostka obce Tajov predseda združenia